text: БТПП договори сътрудничество за разширяване на експорта | БЪЛГАРСКА ТЪРГОВСКО-ПРОМИШЛЕНА ПАЛАТА
  Председателят на БТПП Цветан Симеонов разговаря с г-жа Валерия Жекова – председател на Българска асоциация на производителите и износителите на облекло и текстил (БАПИОТ) и г-н Константин Попов – управител на фирма "Мартекс 2" ООД и член на Браншова организация за текстил и облекло (БОТО) гр.Кюстендил.
  Беше обсъдено състоянието на сектора облекло и текстил в България, възможности за съвместно сътрудничество, обучение на членовете на браншовите организации, съдействие за разширяване на чуждестранните им партньори и възможностите за подобряване на екпорта и намиране на нови пазари.
  Коментирани бяха възможности за съдействие от БТПП за намиране и участие на браншовите организации в европейски проекти, както и популяризиране на продуктите на техните членове чрез мрежата за електронна търговия Еcomgrid (Electronic Commerce Grid), която улеснява партньорските контакти между български и международни фирми.